徐使君新作採菊亭
作者：周紫芝
朝代：宋

paragraphs: 使君占吏師，老手便治劇。
論功飲無何，課最上殊勣。
人言神爵中，有此二千石。
擁麾幾何時，千里靜森戟。
遂移佳菊苗，步着東籬屐。
南山忽當眼，淨几分晚碧。
黄花行欲開，吹帽盡佳客。
豐年公事少，閑日頗自適。
便恐趣公歸，翺翔步丹極。
曉枕夢催班，朦朧想山色。